Ռուբ ալ-Խալի անապատ

Ռուբ-Էլ-Խալի (), ավազային անապատ Արաբական թերակղզու հարավ–արևելքում, տեկտոնական իջվածքում։ Տարածությունը 650 հզ․ կմ² է (երկրագնդի խոշոր անապատներից մեկը)։ Երկարությունը մոտ 1200 կմ է, լայնությունը՝ մոտ 500 կմ: Մակերևույթը հարթավայրային է։ Բարձրությունը արլևելքում 100–200 մ է, արևելքում՝ 500–1000 մ։ Տարածքի մոտ 80% –ը ծածկված է շարժուն ավազներով, որոնք առաջացնում են բարխաններ և թմբաշարեր։ Տարածված են ընդարձակ աղուտները։ Տարեկան տեղումները չեն հասնում 50 մմ–ի։ Մշտական մակերևութային հոսք չկա։ Ծայրամասերում հազվադեպ հանդիպում են օազիսներ։ Բնակիչները գլխավորապես արաբներ են, զբաղվում են քոչվորական անասնապահությամբ և ուղտաբուծությամբ։ Իր մեջ ընդգրկում է 4 պետություն՝ Սաուդյան Արաբիա, Օման, ՄԱԷ և Եմեն։ Անապատի տարածքը ավելի մեծ է քան Ֆրանսիայի, Բելգիայի և Նիդեռլանդների տարածքը իրար հետ վերցրած։

Կատեգորիա:Սաուդյան Արաբիայի անապատներ
Կատեգորիա:Օմանի անապատներ
Կատեգորիա:ԱՄԷ-ի անապատներ
Կատեգորիա:Եմենի անապատներ